Пост Мелоун

**Остин Ричард Пост** (англ. *Austin Richard Post*; роден на 4 јули 1995),  професионално познат како **Пост Мелоун** (англ. *Post Malone*) ― американски рапер, пејач, текстописец и продуцент. Мелоун се истакнал и се здобил со признание за неговото мешање на различни музички жанрови, како: хип-хоп, поп, R&B и трап. Неговото уметничко име било изведено од платформа за генерирање на рап-имиња откако го внел неговото родено име.

Мелоун музичката кариера ја започнал во 2011 година, а бил забележан откако го објавил неговиот прв сингл „White Iverson“ (2015). Тој потпишал со Republic Records и го издал првиот студиски албум *Stoney* (2016). Неговиот втор албум, *Beerbongs &amp; Bentleys* (2018) дебитирал на врвот на *Билборд* 200 и поставил многу стриминг рекорди. Неговиот сингл, „Sunflower“ (во соработка со Swae Lee) бил објавен за саундтракот за анимираниот филм *[[Спајдермен: Паралелен свет]]* (англ. *Spider-Man: Into the Spider-Verse*); „Sunflower“ станала највисоко сертифицирана песна во историјата на RIAA и прва песна што добила двоен дијамантски (20 пати платинест) сертификат. „Sunflower“ бил вклучен во третиот албум на Мелоун *, Hollywood's Bleeding* (2019).  Неговиот четврти албум, *Twelve Carat Toothache* (2022) бил поддржан со сингловите „I Like You (A Happier Song)“ (со Дожа Кет ) и „One Right Now “ (со The Weeknd). Неговиот петти албум, Austin (2023) содржел поп-рок елементи и бил поддржан со водечкиот сингл „Chemical“. Две негови песни од 2024 година дебитирале на врвот на *Billboard* Hot 100: како гостин во песната од Тејлор Свифт „Fortnight“  и неговата прва кантри-поп-песна, „I Had Some Help“ (со Морган Вален).

Мелоун продал на 80 милиони плочи. Добил: 10 Музички награди „Билборд“, 3 Американски музички награди, една награда „MTV Video“ и девет пати бил номиниран за Греми. Мелоун поставил неколку рекорди на *Билбордовите* топ-листи: тој е првиот соло-изведувач кој се искачил на врвот и на Rap Airplay и на Adult Contemporary, а „Circles“ го држи рекордот за најдолго искачување до прво место (41 недела) на Adult Contemporary топ-листата од соло-музичар. Од , Мелоун го држи рекордот за изведувач со најмногу песни со дијамантски сертификат, вкупно девет.

## Животопис
Остин Ричард Пост е роден на 4 јули 1995 година, во Сиракуза, Њујорк. Го одгледале неговиот татко Ричард Пост и неговата маќеа Џоди. Татко му во младоста бил диџеј и го запознал Мелоун со многу различни музички жанрови, вклучувајќи: хип-хоп, кантри и рок. Кога Мелоун имал девет години, со неговото семејство се преселил во Грејпвин во Тексас, откако неговиот татко станал менаџер за концесии за спортскиот клуб Далас Каубојс. Мелоун почнал да свири на гитара и во 2010 година бил на аудиција за американската група Crown the Empire, но откако му пукнале жиците од гитарата за време на аудицијата, тој бил одбиен.

Мелоун се заинтересирал за алтернативна рок-музика и како диџеј во Емо Нит во Лос Анџелес во јуни 2017 година пуштал песни од американската алтернативна рок-група My Chemical Romance. Според Мелоун, неговите први чекори во професионалната музика ги направил додека бил во хеви-метал група. Тој рекол дека за брзо време преминал на помек рок, како и на хип-хоп, пред да почне да експериментира на FL Studio.

## Кариера

### 2011–2016: Почетоци на кариерата
лево|мини| Мелоун настапува во 2015 година
Според Мелоун, тој го избрал псевдонимот „Пост Мелоун“ кога имал „14 или 15 години“. Се шпекулирало дека името се однесува на професионалниот кошаркар Карл Мелоун, но Мелоун подоцна објаснил дека „Пост“ е негово презиме и дека користел „генератор на рап-имиња“ кој го исфрлил презимето „Мелоун“. На 16-годишна возраст, со помош на аудио-уредникот Audacity, Мелоун го снимил неговиот прв микс, *Young and After Them Riches*. 

Мелоун се запишал на колеџот „Тарант Каунти“, но се откажал. По напуштањето на колеџот, заедно со неговиот долгогодишен пријател Џејсон Пробст, се преселил во Лос Анџелес.

Откако се преселиле во Лос Анџелес, Мелоун, Пробст и неколку други продуценти и музичари ја основале музичката група BLCKVRD и снимале музика заедно. Неколку членови од групата, меѓу кои бил и Мелоун, се преселиле во куќа во Сан Фернандо. Додека живеел таму, Мелоун се запознал со продуцентите од продуцентскиот тим FKi, како и со Рекс Кудо, кој подоцна продуцирал неколку песни за Мелоун, вклучувајќи ја и „White Iverson". Мелоун ја снимил песната за два дена откако ја напишал. Стиховите од „White Iverson“ се однесуваат на кошаркарот Ален Ајверсон. Синглот добил пофалби од Мек Милер и Виз Калифа, но бил исмејуван од Ерл Свитшрт.
мини| Мелоун на музичкиот фестивал VELD во Канада во 2016 година
Откако песната „White Iverson“ за еден месец од објавувањето успеала да собере еден милион прегледи, Мелоун веднаш го привлекол вниманието од издавачките куќи. Во август 2015 година, тој потпишал договор со Republic Records. Мелоун почнал да соработува со многу истакнати рапери, како: 50 Cent, Young Thug, Кање Вест и други. Во август 2015 година, тој настапил на забавата за 18-тиот роденден на Кајли Џенер, каде што се запознал со Кање Вест, кој уживал во неговата музика, што довело до соработка со Мелоун на неговиот сингл „Fade“ од албумот *The Life of Pablo* (2016). Мелоун подоцна се спријателил со канадскиот пејач Џастин Бибер, а поради тоа Мелоун бил воведен изведувач на светската турнеја од Бибер, „Purpose“ (2016–17). На 20 април 2016 година, Мелоун го објавил новиот сингл „Go Flex“.

На 12 мај 2016 година, тој го издаде неговиот прв целосен проект, албумот со миксови, насловен како *August 26th*, чиј наслов упатувал на датумот на издавање на неговиот прв албум.

Неговиот прв студиски албум *„Stoney“* бил објавен на 9 декември. Мелоун подоцна албумот го оквалификувал како „просечен“ и покрај успехот на синглот „Congratulations“ (во соработка со Quavo), прва песна на Мелоун во топ-10 на ''Billboard'' Hot 100. *Stoney,* исто така, ги содржел топ-100 хитовите: „I Fall Apart“ и „Deja Vu“ (со Бибер), а албумот во октомври 2017 година бил сертифициран за двојно платинест од RIAA.

### 2017–2019: ''Beerbongs & Bentleys'' и ''Hollywood's Bleeding''
Неговиот втор студиски албум *Beerbongs &amp;amp; Bentleys* бил издаден на  27 април 2018 година. Во септември 2017 година, Мелоун го издал првиот сингл од албумот, „Rockstar“ (со 21 Savage). Песната се искачила на прво место на *Billboard* Hot 100 и се задржала таму осум последователни недели. Поради ова *[[Ролинг стоун|Ролинг Стоун]]* во 2017 година напишал дека Мелоун е „еден од најпопуларните музичари во земјата (САД)“. Музичкото видео за „Rockstar“, во режија на Емил Нава било објавено во ноември 2017 година.

На 20 февруари 2018 година, Мелоун ја објавил неговата нова песна со Тај Дола Сајн насловена „Psycho“ и најавил турнеја со 21 Savage. Песната дебитирала на второ место на *Billboard* Hot 100, а во јуни истата година се искачила на врвот на топ-листата. По објавувањето на албумот *Beerbongs & Bentleys,* тој ги соборил рекордите за стриминг во првиот ден на Spotify, со 78,7&nbsp;милиони стримови во светски рамки. Дебитирал на прво место на *Билборд* 200, по четири дена бил сертифициран за платинест од RIAA и од него произлегле три топ-10 песни и шест топ-20 песни.
мини| Мелоун настапува на главната сцена на Ставернфестивален во Ставерн, Норвешка во 2018 година
Во интервју за *Билборд* во мај 2018 година, менаџерот на Мелоун открил дека Мелоун планира да основа своја издавачка куќа и компанија за филмска продукција. На Музичките награди „*Билборд“,* за песната „Rockstar“*,* Мелоун ја освоил наградата „Најдобра рап-песна“.

Во август, Мелоун го соборил 34 години стариот рекорд од Мајкл Џексон за најмногу недели поминати на топ-листата за R&B/хип-хоп албуми; *Stoney* стигнал до својата 77-ма недела на топ-листата во споредба со 76-те недели кои ги поминал албумот *[[Thriller (албум)|Thriller]]* (1983). Во ноември 2018 година, било потврдено дека Мелоун го снима неговиот трет албум.

Мелоун, за неговиот албум *Beerbongs & Bentleys,* бил номиниран за 4 награди на 61-то доделување на Греми наградите. Меѓу другото бил номиниран за „Албум на годината“ и за „Снимка на годината“. Во јули 2019 година, Мелоун го издал синглот „Goodbyes“ (во соработка со Young Thug). На 26 август 2019 година, Мелоун на Твитер објавил дека неговиот трет албум се вика *Hollywood's Bleeding* и дека ќе биде објавен на 6 септември 2019 година. Албумот дебитирал на прво место на *Билборд* 200. *Hollywood's Bleeding,* исто така, бил номиниран за „Албум на годината“ на 63-то доделување на Греми наградите.

### 2020–Денес: Соработки, пауза и ''Twelve Carat Toothache''
лево|мини| Мелоун настапува во Розмонт, Илиноис во февруари 2020 година
На 12 март 2020 година, концертот на Мелоун во Пепси центар во Денвер се одржал пред дваесет илјадна публика и веројатно бил последен голем затворен собир во САД пред заклучувањето поради COVID-19 пандемијата. Мелоун бил жестоко критикуван затоа што не го откажал концертот поради стравот од COVID-19 пандемијата.

Кон крајот на април 2020 година, Мелоун од неговиот дом извел сет во живо целосно составен од преработки на песни од Нирвана. Тој бил придружуван од тапанарот Тревис Баркер, басистот Брајан Ли и главниот гитарист Ник Мек. Со овој настап Мелоун собрал над 5 милиони американски долари за фондот за помош на Светската здравствена организација за СОВИД-19. Настапот добил пофалби и живите членови од групата Нирвана, Крист Новоселич и Дејв Грол, како и од вдовицата на Курт Кобејн, Кортни Лав.

На 9 јули 2021 година, Мелоун го објавил синглот „Motley Crew“ и неговото придружно музичко видео во кое учествуваат неколку гости-ѕвезди, поранешни соработници и пријатели, како Томи Ли, Тајга Тајла Јаве и неговиот менаџер Дре Лондон. На 5 ноември, Мелоун го издал „One Right Now“ (со Weeknd), водечки сингл од неговиот тогаш необјавен четврти студиски албум. Мелоун го издал вториот сингл од албумот, „Cooped Up“ со Роди Рич, на 12 мај 2022 година. Неговиот четврти студиски албум, *Twelve Carat Toothache* бил објавен на 3 јуни 2022 година.  

На 12 август 2022 година, премиерно бил прикажан документарниот филм *Runaway*. Филмот прикажувал моменти зад сцената моменти од првиот дел од турнејата Runaway во 2019 година, како и инсерти од некои од неговите концерти во Њујорк, Чикаго и на Пости Фест 2019 во Арлингтон. 

Во април 2023 година, Мелоун објавил дека работи на нов албум. На 14 април, Мелоун го издал „Chemical“, како главен сингл од неговиот претстоен петти студиски албум. На 21 април 2023 година, Мелоун го издал албумот *The Diamond Collection* , збирка од девет песни: неговите осум синглови со дијамантски сертификат од RIAA  и синглот „Chemical“.

На 16 мај 2023 година, Мелоун објави дека неговиот петти студиски албум, *Austin*, ќе биде објавен на 28 јули 2023 година. На 19 мај бил објавен вториот сингл од албумот, „Mourning“. На 14 јули бил објавен третиот сингл, „Overdrive“, а на 8 септември бил објавен и четвртиот сингл „Enough Is Enough“.

На 11 февруари 2024 година, Мелоун ја извел „Ameriсa the Beautiful“ на Super Bowl LVIII.  Пост Мелон бил гостин-пејач за првата песна *„Fortnight“) од 11-тиот студиски албум од Тејлор Свифт, *The Tortured Poets Department*. Албумот бил објавен на 19 април 2024 година, песната „Fortnight“ била избрана за водечки сингл, а музичкото видео било објавено истиот ден. На денот на објавувањето, „Fortnight“ поставил рекорд за еднодневен стриминг за која било песна на Spotify, истиснувајќи ја од врвот песната од Мараја Кери „All I Want For Christmas Is You“ (1994).

На 29 март 2024 година, Мелоун соработувал со Бијонсе за песната „Levii's Jeans“ од нејзиниот осми студиски албум*, Cowboy Carter*. На 10 мај 2024 година, Мелоун го објавил неговиот следен сингл под наслов „I Had Some Help“ (со Морган Вален). Песната го срушила рекордот на Spotify за кантри-стриминзи во еден ден, со скоро 14 милиони пуштања; дебитирала на прво место на глобалната топ-листа на Spotify и станала прва песна со машка соработка која дебитирала на прво место. Исто така, песната се искачила на врвот на глобалната топ-листа од Apple Music и на топ-листите од Пандора.

На 16 август 2024 година, Мелоун го објавил неговиот шести студиски албум, *F-1 Trillion.*

## Личен живот
Мелоун од 2015 до 2018 година бил во врска со Ешлен Дијаз. Во мај 2022 година, Мелоун објавил дека очекува дете со неговата тогашна девојка. Во јуни 2022 година, за време на гостувањето во *Шоуто на Хауард Стерн*, Мелоун открил дека се свршил со неговата девојка и дека добиле ќерка. На Мелоун на челото му се истетовирани иницијалите од неговата ќерка, „DDP“. Песната „Yours“ од неговиот албум *F-1 Trillion* била инспирирана од неговата ќерка за тоа како тој замислува таа да се омажи кога ќе порасне.

За време на интервју со Хауард Стерн во 2022 година, Мелоун открил дека долго време се борел со алкохолизмот, но ја победил зависноста со помош на неговата свршеница.

Мелоун има многу тетоважи кои сам си ги истетовирал, а исто така истетовирал и неколку пријатели и познаници. До почетокот на 2021 година, имал најмалку 78 тетоважи.

## Дискографија
**Студиски албуми**

* *Stoney* (2016)
* *Beerbongs & Bentleys* (2018)
* *Hollywood's Bleeding* (2019)
* *Twelve Carat Toothache* (2022)
* *Austin* (2023)
* *F-1 Trillion* (2024)

## Наводи

## Надворешни врски
*
*
*
*

Категорија:Поп рапери
Категорија:Добитници на MTV Video музички награди
Категорија:Американски хип-хоп пејачи
Категорија:Живи луѓе
Категорија:Родени во 1995 година
Категорија:Статии со hCards
Категорија:Статии со краток опис
Категорија:Треп-музичари
Категорија:Пејачи од Тексас
Категорија:Пејачи од Њујорк (држава)
Категорија:Американски рапери
Категорија:Американски глумци
Категорија:Добитници на Џуно награда
Категорија:Американски гитаристи
Категорија:Американски кантавтори
Категорија:Американски поп-пејачи
Категорија:Алетернативни хип-хоп-музичари